ग्रामीणों ने हल्के गैस चूल्हे देने का आरोप लगाया
चेचट. मुकंदराहिल्स टाइगर रिजर्व क्षेत्र में घाटोली खेड़ारुद्दा पंचायत के कई गावों में सरकार की तरफ से कुल्हाड़ी बंद योजना के तहत निशुल्क गैस कनेक्शन वितरण किए जा रहे हैं। ग्रामीणों ने हल्के गैस चूल्हे देने का आरोप लगाया है।
खेडारुद्दा पंचायत में 181 लोगों को गैस वितरण किए जाने थे। उससे पूर्व सहायक वनपाल धीरेंद्र भाटिया द्वारा ग्राम पंचायत खेड़ारुद्दा के सरपंच को सुरक्षा समिति के अध्यक्ष त्रिपाठी सिंह जाट से एक कागज पर साइन करवाने के लिए कहा। इस कागज पर लिखा हुआ था कि सभी गैस कनेक्शन की जांच कर ली है। सभी कनेक्शन सत्यापित कर दिये गए हैं और उपयोग में लिए जा रहे हैं। इस पर दोनों ने साइन करने से मना कर दिया। सरपंच गायत्री मेघवाल ने कहा जब तक लोगों को पूरे गैस कनेक्शन नहीं हो जाते साइन नहीं करेंगी। अभी भी गांव में कई लोगों के फार्म नहीं भरे। आज दो लोगों को फार्म जमा करने के लिए घाटोली भेजा, वहां पर फार्म लेने से मना कर दिया। सहायक वनपाल धीरेंद्र भाटिया ने कहा कि अब आपको कनेक्शन घाटोली चोकी में आकर ही लेने पड़ेंगे। शुक्रवार तक खेड़ारुद्दा पंचायत के 11 कनेक्शन बाकी हैं। वनपाल ने आरोप लगाया कि देवीलाल कुम्हार द्वारा फार्म भरने के 200 रु. लिए गए। देवीलाल कुम्हार ने बताया कि स्वयं की दुकान पर लोगो के फार्म भरे। लोगों से जेरोक्स फोटो आधार कार्ड आदि के पैसे लिए थे। कि 200 रु.। वनपाल अपनी नाकामी छुपाने के लिए मुझ पर सरपंच पर आरोप लगा रहा है। खेड़ारुद्दा पंचायत में 181 लोगों के कनेक्शन पर एक कनेक्शन पर 3574 रु. सरकार की तरफ से दिए जा रहे हैं। कुल 646894 रु. बनते हैं। गांव की कई महिलाओं शांति बाई मेघवाल, मांगी बाई, मेहताब बाई नंदकंवर, रेखा गोचर भंवर बाई आदि ने कहा कि जो चूल्हे अन्य समान दिये गए बिलकुल हल्के हैं। बहुत से घर लाते लाते टूट गए। गांव के पूर्व सरपंच गोरी शंकर अहीर ने कहा कि सरकार की तरफ से लाखों खर्च करके गैस वितरण किए जा रहे हैं। घटिया किस्म के हैं। जांच कार्रवाई जाये लोगों को सही चीज दिलवाई जाये। गांव के महावीर गोचर नगर कांग्रेस अध्यक्ष देवीलाल प्रजापत, राकेश अहीर, दौलत प्रजापत, कमलेश मेघवाल आदि ने वनपाल पर मनमानी करने का आरोप लगाया।
चेचट. ग्रामीणों ने हल्के गैस चूल्हे देने का आरोप लगाया।
hin_Deva hin_Deva hin_Deva hin_Deva